Βρες τις αναφορικές αντωνυμίες του κειμένου

Αυτά που μου είπες είναι απαράδεκτα. Δεν μπορείς να έρχεσαι και να μου λες οτιδήποτε σου είπε ο οποιοσδήποτε. Δεν με νοιάζει ποιος σου τα είπε, εκείνο το οποίο με ενδιαφέρει είναι να μην αναπαράγεις ό,τι λέει όποιος ανοίγει το στόμα του. Οσοδήποτε σπουδαίος κι αν φαίνεται, όσα σημαντικά κι αν πει, δεν μπορείς να είσαι σίγουρος ότι οτιδήποτε λέει είναι η αλήθεια. Μπορεί να τα μπέρδεψε κι όσα λέει να μην είναι παρά αερολογίες. Άλλωστε η οποιαδήποτε πληροφορία που σου δίνει ο οποιοσδήποτε πώς ξέρεις ότι είναι σωστή; Και μην ξεχνάς ότι στις διαφωνίες μεταξύ των ανθρώπων όποιος τρίτος ισχυρίζεται πως ξέρει την αλήθεια είναι κουτός, γιατί δεν ξέρει παρά όσα του έχουν πει οι άλλοι. Για να είσαι σίγουρος πρέπει να ακούς και τους δυο, γιατί ο καθένας, ό,τι λέει, το λέει από τη σκοπιά του. Αυτά τα οποία λέει ο καθένας, εγώ ούτε που τα ακούω. Όχι πες μου κι εσύ, μπορείς να εμπιστεύεσαι τον οποιονδήποτε για οτιδήποτε λέει;